Sanata Abaribe ya bukaci Buhari ya saki El-Zakzaky ▷ Legit.ng
Sanata Abaribe ya bukaci Buhari ya saki El-Zakzaky
7 months ago 2943 views by Aminu Ibrahim
Shugaban marasa rinjaye na Majalisar Dattawa, Sanata Eyinnaya Abaribe, a ranar Talata ya yi kira ga fadar shugaban kasa ta karasa abinda ta fara ta sako Sheikh Ibrahmm El-Zakzaky da sauran wadanda ke halin da ya ke ciki kamar tsohon mai bayar da shawara kan tsaro, Sambo Dasuku da dan gwagwarmaya, Omoyele Sowore.
Abaribe ya ce, "Ya kamata fadar shugaban kasa ta yi amfani da wannan damar da saki sauran; Bai dace a rika ganin kamar suna nuna banbanci ba. Kuma ya zama dole gwamnatin tarayya ta rika biyaya ga doka a dukkan lokuta.
"Bisa ga dukkan alamu sauran kasashen duniya za su mayar da kasar mu saniyar ware idan ta cigaba da watsi da umurnin kotu. Ya zama dole mu mutunta dukkan hukumomin gwamnati tare da girmama rabe-raben iko. Wannan shine yadda ake gudanar da mulki a demokradiyya."
Mabiya Zakzaky sun yi watsi da ikirarin da Ministan shari'a kuma Attoney Janar, Abubakar Malami ya yi na cewa gwamnatin tarayya ba za ta iya sakin sa ba kan cewa gwamnatin jihar Kaduna ne ke tuhumarsa inda suka ce hukumomin gwamnatin tarayya ne ke tsare da shi.
2 hours ago 4164 views
an hour ago 265234 views
an hour ago 33894 views
47 minutes ago 1879 views
3 hours ago 5492 views
'Yan sandan kasa da kasa sun cafke wani kwamishina a kan badakalar makuden kudi